Exqrch/javanese-Komodo-pixelgpt huggingface dataset:
Biji kang dipasangake ing saben faktor katulis ing tabel ing sisih tengen, lan gunggung keprukke antarané saka 0 nganti 17
85% pasien bocah kang lumebu UGD nandhang lelara kang entheng; Croup nemen arang lelakoné (<1%)
Imunisasi (vaksin) kanggo influenza lan dipteri bisa nyegah lelakoné Croup
Bocah-bocah kang nandhang Croup kudu bisa digawé tetep anteng lan sabar
Steroid rutin diwènèhake, tambah epinefrin yèn penyakite nemen
Bocah-bocah kang nandhang saturasi oksigèn (oksigèn kang ana ing getih) sangisore 92% kudu diwènèhi oksigèn, lan pawongan kang nandhang Croup nemen/abot bisa dilebokake rumah sakit kanggo observasi
Yèn mbutuhake oksigèn, prayogane diwènèhake kanthi "blow-by" (ya iku nyelehake sumbering (selang) oksigèn ing sacedhaking raine bocah) amarga cara iki bisa ngurangi agitasi/kejang yèn dibandhingake karo nganggo masker
Yèn ditambani, mung kurang saka 0.2% pasien kang mbutuhake intubasi endotrakeal(pamasangan selang ing njero dalan ambegan)
Kortikosteroid, kaya ta deksametason lan budesonida, bisa minangka nambani Croup ing bocah cilik.
Ambegan langsung bisa lega sajeroning nem jam sawisé obat diwènèhake
Obat-obatan kaya ngene bisa mandi lumantar cara oral (diombe), parenteral (disuntikake), utawa diserot, nanging cara diombe kang paling disenengi
Lumrahé mung prelu dosis sapisan waé, lan wis umum dianggep aman
Deksametason kang dosise 0,15, 0,3 lan 0,6 mg/kg katone uga padha mandine
Croup sedhengan lan nemen bisa ditulung nganggo nebulisasi epinefrin(larutan kang bisa diserot banjur bisa ngambakake dalan ambegan) Epinefrin bisa langsung ngedhunake nemene Croup ing 10–30 menit, ewasemono apike paling mung bisa nganti 2 jam waé
Yèn kaanan apik mau bisa terus nganti wektu 2–4 jam sawisé ditambani tanpa ana komplikasi liyané, pasien bocah lumrahé bisa langsung digawa mulih saka rumah sakit
Obat Croup liyané wis naté ditliti, nanging ora ana bukti kang cukup kanggo njurung panggunan usada mau
Nyerot uwab panas utawa hawa humidifikasi ya iku pangobatan pribadi tradhisional, nanging panaliten klinis ora bisa nemu bukti mandine cara mau lan saiki arang dianggo manèh
Panggunan obat watuk, kang lumrahé ngandhutdektrometorfan lan/utawa guiafenesin, iku ora apik
Biyèn, yyerot heliox (campuran hélium lan oksigèn) kanggo ngurangi ambegan kang abot wis naté dianggo, nanging ora ana bukti kang njurung panggunane
Croup ya iku lelara kang disebabake virus, mulaantibiotik ora digunakaké kajaba baktèri diprakirakake uga dadi jalaran
Antibiotik vankomisin lan sefotaksim disaranake kanggo infeksi baktèri
Ing kasus-kasus nemen kang gegayutan karo influenza A utawa B,antivirus pangalang neuraminidase bisa diwènèhake
Croup kang disebabake déning virus lumrahé mung lelara kang maridhewe lan mung sadhéla; lelara iki arang njalari pasien nemahi pati amarga gagal ambegan lan/utawaserangan jantung
Tandha-tandha lumrahé mundhak dadi apik ing rong dina, nanging bisa uga nganti pitung dina
Komplikasi liya nanging ora biyasa ya iku trakeitis asebab baktèri, pneumonia, lan edema paru
Kira-kira 15% bocah, lumrahé saumuran antarané 6 wulan nganti 5–6 taun, wis naté kena Croup
Croup dadi lelara kang njalari 5% rumatan rumah sakit kanggo gugus umur iki
Sanajan arang, bocah saumuran 3 sasi nganti sagedhene 15 taun duwé lelara iki
Lanang 50% luwih kerep kena tinimbang wadon; Croup uga luwih kerep kedadeyan ing mangsa palastra
Tembung "croup" asalé saka tembung kriya Basa Inggris Modhern Wiwitan "croup," ateges "nangis kanthi swara serak"; aran mau kawitane minangka lelara mau ing Sekotlan banjur dadi kawentar ing abad 18
Croup amarga lelara dipteri wis dipahami kawit mangsane Homer ing jaman Yunani Kuna
Ing taun 1826, Bretonneau mbedakake Croup asebab virus karo Croup amarga dipteri
Wong-wong Prancis ngarani Croup asebab virus nganggo tembung "faux-croup," lan migunakaké "Croup" kanggo lelara kang disebabake déning baktèri dipteri
Croup asebab dipteri mundhak meh ora dipahami amarga tekané imunisasi efektif.
Gout Gout utawa asem urat (kang uga dipahami kanthi jeneng podagra yèn wis nganti kena jempol sikil) ya iku kaanan medis kang tandha-tandha lumrahé wujud inflammatory arthritis ya iku ros-rosan abuh—kang nganti abang, gembuk, lan panas
Ros metatarsal-phalangeal ing poking jempol sikil dadi panggonan kang paling umum ketaman (prakira 50% kasus)
Asam urat uga bisa tuwuh minangka benjol-benjol saka klumpukan kristal ing sangisoring kulit, sajeroning ros-rosan, lan sajeroning balung kang sinebut tophi, watu ginjel, utawa nglumpuking kristal urat ing ginjel sinebut nefropati urat
Sebabe ya iku dhuwuré angka kandhutan asem urat ing getih
Asam urat malih dadi kristal, banjur kristal-kristal mau nglumpuk ing ros-rosan, téndhon, lan ing sakupenging jaringan
Diagnosis klinis ditegesake kanthi ndeleng sipating kristal ing lenga ros-rosan
Pangobatan nganggo obat anti-abuh non-steroid utawa nonsteroidal anti-inflammatory drugs (NSAIDs), steroid, utawa kolkisin bisa ngatasi tandha-tandha
Nalika serangan akut kalong, angka asem urat lumrahé bisa dikurangi kanthi ngowahi gaya hidup, utawa nganggo obat allopurinol utawa probenesid kang bisa nyegah kedadeyan serangan ing let suwé kanggo pasien kang kerep ketaman serangan
Ing pirang-pirang puluh taun kang keri iki, kasus asem urat saya nambah cacah lelakoné, prakira ana 1-2% populasi nagara-nagara Kulon kang ketaman lelara iki ing sawijining umuré
Nambahing kedadeyan iki dinuga amarga nambahing faktor-faktor risiko ing populasi mau, kaya ta sindrom metabolik, tingkat harapan hidup utawa life expectancy lan owahing diet
Miturut sajarah, asem urat iki kawentar dadi "penyakite ratu" utawa "lelara priyayi sugih"
Asam urat bisa tuwuh ing manéka cara, nadyan kang paling umum ya iku serangan inflammatory arthritis (ya iku ros-rosan abang, gembuk, panas, lan abuh) kang kerep lan bola-bali kedadeyan
Ros metatarsal-phalangeal ing poking jempol sikil dadi pérangan kang paling kerep ketaman, kira-kira ing separone kasus kang kedadeyan
Ros-rosan liyané kaya ta tungkak, dhengkul, ros tangan, lan driji, bisa uga mèlu ketaman
Rasa ngilu ros-rosan iki lumrahé wiwit nganti punjul 2–4 jam lan lelakoné ing wayah bengi
Sing njalari kedadeyan ing wayah bengi iki ya iku mudhuning témperatur badan ing wayah semono
Tandha-tandha liya kang arang mèlu tuwuh bareng ros-rosan ngilu kaya ta rasa sayah lan panas dhuwur
Angka kandhutan asem urat kang mundhak terus nganti suwé (hiperurisemia) bisa njalari tandha-tandha liya kaya ta klumpukan asem urat kang atos lan ora krasa lara sinebut tophi
Tophi kang kebablasen bisa njalari arthritis kronis jalaran kaanan kang jenenge erosi balung
Angka asem urat kang saya dhuwur uga bisa njalari kristal-kristal mau mandheg ing njero ginjel kang suwé - suwé dadi watu banjur njalari nefropati urat
Hiperurisemia ya iku jalaran utama asem urat
Hiperurisemia bisa tuwuh jalaran saka manéka sebab kalebu diet, turunan genetis, utawa kuranging ekskresi urat, ya iku uyahing asem urat
Kuranging ekskresi asem urat ing ginjel dadi jalaran utama hiperurisemia, kira-kira ing 90% kasus, déné luwih-luwihing produksi asem urat mung dadi panyebabe kurang saka 10% kasus
Prakira 10% wong kang nandhang hiperurisemia bakal kena asem urat ing sawijining umur uripé
Ewasemono, risikone bisa manéka rupa gumantung karo parah oraning hiperurisemia
Nalika kandhutan asem urat ana ing angka 415 nganti 530 μmol/l (7 nganti 8,9 mg/dl), risikone ana 0,5% ing saben taune, déné panandhang kang angka kandhutane luwih dhuwur saka 535 μmol/l (9 mg/dL), risikone 4,5% ing saben taune
Jinis konsumsi pangan njalari 12% kasus asem urat, kalebu kang ana gegayutan raket karo konsumsi alkohol, ombèn kang ngandhut gula saka jinis fruktosa, daging, lan pangan kang asalé saka sagara.
Pamicu liyané kaya ta trauma fisik lan oprasi
Panaliten anyar nemu yèn faktor pangan kang kawit biyèn dipercaya duwé gegayutan, pranyatane malah ora nglebokaké diet pangan kang wujud jejanganan mawa kandhutan purin dhuwur (kaya ta, buncis, kapri, kacang tholo, lan bayem) lan protéin total
Konsumsi kopi, vitamin C lan produk saka susu, tambah kabugaran badan kaya-kaya bisa ngurangi risiko mau
Panduga iki separone dijalari efek pepangan mau ing ngudhunake resistensi insulin
Lelakoné asem urat separone disebabake déning faktor gen, kang njalari prabawa ing prakira 60% mawarna-wernané angka asem urat
Telung gen sinebut "SLC2A9", "SLC22A12" lan "ABCG2" wis tinemu biyasa gegayutan karo asem urat, kamanekan ing gen-gen mau bisa kira-kira nikelake risiko
Mutasi ilange fungsi ing "SLC2A9" lan "SLC22A12" njalari hipourisemia turunan wujud mudhune panyerepan urat lan sekresi urat kang ora bisa dilawan
Ana gangguan-gangguan genetik arang kang uga dikomplikasi karo asem urat
Cacahe ora akèh kaya ta nefropati hiperurisemik ing rumaja amarga turunan sinebut familial juvenile hyperuricemic nephropathy, lelara ginjel sistik meduler utawa medullary cystic kidney disease, superaktivitas sintetase fosforibosilpirofosfat, lan defisiensi hipoxantin-guanin fosforibosiltransferase kaya kang tuwuh ing sindrom Lesch-Nyhan
Asam urat kerep tuwuh bareng karo masalah medis liyané
Sindrom metabolik, banjur obesitas abdomen, hipertensi, resistensi insulin kang bareng-bareng dadi siji lan level lemak abnormal, tuwuh ing prakira 75% kasus
Kaanan liya kang komplikasi karo asem urat antarané: pulisitemia, keracunan timbel, gagal ginjel, anemia hemolitik, psoriasis, lan cangkok organ padhet
Indhèks massa tubuh utawa indeks aboting badan kang luwih dhuwur utawa padha karo 35 ningkatake risiko asem urat nganti tikel telu tumraping golongan priya
Kakehan kena logam berat timbel nganti kronis utawa ngombé alkohol kang ngandhut kontaminasi timbel uga dadi faktor-faktor risiko asem urat amarga efek mbebayani timbel tumrap fungsi ginjel
Sindrom Lesch-Nyhan kerep sesambungan karo artritis amarga asem urat
Diuretik uga disambungaké marang serangan asem urat
Ewasemono, dosis endhek hidroklorotiazid katone ora ningkatake risiko
Obat liya kang wis dianggep gegayutan kalebu niasin lan aspirin (asem asetilsalisilat)
Obat kang ngalangi imun sinebut obat immunosupresif siklosporin lan takrolimus uga duwé gegayutan karo asem urat, mligi yèn siklosporin digunakaké bebarengan karo hidroklorotiazid
Asam urat ya iku gangguan metabolisme purin, lan tuwuh nalika metabolit pungkasané, ya iku asem urat, malih dadi kristal-kristal ing wujud monosodium urat, banjur mandheg ing ros-rosan, téndhon, lan ing jaringan sakupenge
Kristal-kristal mau banjur njalari reaksi abuh kang ditengahi déning imun
Salah sijining protéin kunci kang ana ing sajeroning prosès lelakoné abuh mau ya iku interleukin 1β
Urikase kang fungsine mbongkar asem urat ing manungsa lan primata kelas dhuwur saya ilang saka sethithik nanging terus-terusan saéngga njalari kaanan iki mau dadi umum kedadeyan
Sing marahi mandheging asem urat ora patiya dimangerteni
Nalika cacahé normal waé asem urat bisa malih dadi kristal, ewasemono prosès ngristal mau luwih biyasa kedadeyan yèn cacahé mundhak
Faktor liya kang diyakini wigati ing nuwuhaké kedadeyan artritis akut kalebu kaanan adhem, owahing cacah asem urat kang rikat banget, asidosis, hidrasi artikular, lan protéin matriks ekstraseluler kaya ta proteoglikan, kolagen, lanchondroitin sulfat.
Ngendheging asem urat nalika kaanan adhem bisa nerangake kenang apa ros-rosan sikil dadi pérangan kang paling kerep kena
Owahing asem urat kang rikat banget busa tuwuh amarga pirang-pirang faktor kaya ta trauma, oprasi, kemoterapi, diuretik, lan allopurinol kang mandheg utawa wiwit
Calcium channel blocker utawa pangalang saluran kalsium lan losartan digandheng-gandhengake karo risiko asem urat kang luwih sithik yèn dibandhingake karo obat liya kanggo hipertensi
Asam urat bisa didiagnosis lan ditambani tanpa panlesikan sateruse ing wong kang nandhang hiperurisemia lan podagra klasik
Yèn diagnosis mau kurang tinercaya, banjur analisis lenga sinovial kudu dilakoni
Sinar-X migunani ing ngidhentifikasi asem urat kronis, nanging ing serangan akut, cara iki ora patiya migunani
Diagnosis definitif asem urat dhedhasar ing idhentifikasi kristal monosodium urat ing lenga sinovial utawa tophus
Kabèh sampel lenga sinovial kang dijupuk saka ros-rosan abuh kang durung didiagnosis kudu dipriksa ana oraning kristal iki
Dideleng lumantar mikroskopi cahya polarisasi, kristal-kristal mau duwé wujud wujud dom lan asipat négatif kuwat birefringens
Tes iki angèl dilakoni lan mbutuhake panliti kang wis kalatih
Lenga iku uga kudu dipriksa sacepete sawisé disedhot amarga témperatur lan pH bakal marahi solubilitase owah
Hiperurisemia ateges sipating asem urat klasik, nanging tuwuhing asem urat iki separone tanpa hiperurisemia, lan sakehing wong kang angka asem urate mundhak ora naté nandhang lara asem urat
Mula, guna diagnostik ngukur asem urat iku dadine ora akèh
Hiperurisemia ateges angka urat plasma getih luwih dhuwur saka 420 μmol/l (7,0 mg/dl) ing priya lan 360 μmol/l (6,0 mg/dl) ing wanita
Tes getih liya kang lumrahé uga ditindakake ya iku itungan sèl getih putih, elektrolit, fungsi ginjel, lan cepeting sedimentasi eritrosit utawa lerythrocyte sedimentation rate (ESR)
Ewasemono, sèl getih putih lan ESR bisa nambah amarga asem urat sanajan tanpa ana infeksi
Cacahing sèl getih putih sakehing 40,0×109/l (40.000/mm3) wis naté kacathet
Diagnosis diferensial kang paling wigati ing asem urat ya iku arthritis septik
Diagnosis iki kudu lumebu ing tetimbangan tumrap pasien kang nuduhaké tandha-tandha infeksi utawa pasien kang ora mari nadyan wis ditambani
Kanggo mbantu prosese diagnosis, prelu gawé uji warna Gram lan kultur lenga sinovial
Kaanan liya kang katon memper kaya ta pseudo asem urat lan arthritis reumatoid
Tophi amarga asem urat, kang ora tuwuh ing ros-rosan malah bisa kliru diarani karsinoma sèl basal, utawa jinis neoplasma liyané
Ngowahi gaya hidup lan ngombé obat bisa ngedhunake angka asem urat
Pilihan diet lan gaya hidup kang efektif kalebu ngurangi mangan jinising daging lan pangan laut, ngonsumsi vitamin C kang cukup, matesi alkohol lan konsumsi fruktosa, sarta nginggati lelakoné awak kelemon utawa obesitas
Diet kalori endhek ing priya kang kelemon bisa ngedhunake angka asem urat nganti 100 µmol/l (1,7 mg/dl).
Konsumsi vitamin C sakehing 1.500 mg saben dina bisa ngudhunake risiko asem urat nganti 45%
Konsumsi kopi, dudu teh, ana gegayutane karo risiko asem urat kang endhek
Asam urat bisa uga lelara sékundhèr kang tuwuh amarga apnea turu amarga prosès uwale purin saka sèl-sèl kang kurang oksigèn
Pangobatan apnea bisa ngurangi tuwuhing serangan
Maksud mulabukaning pangobatan ya iku ngendhegake tandha-tandha serangan akut
Serangan kang bola-bali kedadeyan bisa dicegah mawa manéka obat kang kanggo ngurangi angka asem urat serum
Es kang ditemplekake sasuwéné 20 nganti 30 menit saben dinane bisa ngurangi rasa lara
Opsi kanggo nambani asem urat akut kalebu obat anti abuh non-steroid utawa nonsteroidal anti-inflammatory drugs (NSAIDs), kolkisin lan steroid, déné opsi kanggo panyegahan antarané allopurinol, febuksostat lan probenesid
Ngudhunake angka asem urat bisa marekake lelara iki
Pangobatan komorbiditas uga wigati
NSAID ya iku obat garis wiwitan kanggo nambani asem urat, ora ana agensia liya kang efektifitase luwih utawa kurang nyata bedane
Lelarane bakal krasa mari ing wektu patang jam, lan becike pangobatan dilakoni sasuwéné siji utawa rong minggu
Ewasemono, wong kang nandhang masalah keséhatan tinemtu, ora prayoga nginum obat iki, kaya ta gastrointestinal getihen, gagal ginjel, utawa gagal jantung
Sanajan indometasin wis dadi kang paling umum dianggo minangka NSAID wiwit jaman biyèn, nanging ana alternatif kaya ibuprofen kang lumrahé luwih dipilih amarga profil efek samping kang luwih apik nadyan efektifitas superiore ora ana
Kanggo pasien kang duwé efek samping marang padharan amarga NSAID, bokmanawa inhibitor pompa proton prelu ditambahake
Kolkisin ya iku alternatif kanggo para panandhang kang ora bisa noleransi obat NSAID
Efek samping NSAID (mligi tumrap padharan lan usus kang dadi krasa ora karuan) njalari panggunane dadi ora akèh
Ewasemono, gangguan gastrointestinal kang tuwuh gumantung karo dosise, yèn dosise dicilikake tanpa ngurangi efektifitase, risiko iki uga bakal kurang
Kolkisin bisa interaksi karo obat-obat resep liyané, kaya ta atorvastatin lan eritromisin, lan sapunanggalane
Glukokortikoid tinemu minangka NSAID kang sipate efektif lan bisa digunakaké yèn ana kontraindikasi migunakaké NSAID
Obat iki uga bisa marekake nalika disuntikake langsung ing ros-rosan; kajaba infeksi ros-rosan amarga steroid kang malah njalari kaanan penyakite saya parah
Peglotikase (Krystexxa) diidinake ing AS kanggo nambani asem urat ing taun 2010
Obat iki dadi pilihan kanggo 3% panandhang kang ora bisa noleransi obat liyané
Peglotikase diwènèhake mawa infus intravena saben rong minggu sapisan, lan wis tinemu bisa ngurangi angka asem urat ing antarané populasi panandhang iki
Pirang-pirang pangobatan uga migunani kanggo nyegah kedadeyan asem urat sateruse, kalebu inhibitor xantin oksidase (kaya ta allopurinol lan febuksostat) lan urikosurik (kalebu probenesid lan sulfinpirazon)
Pangobatan-pangobatan mau racaké ora diwiwiti nganti siji utawa rong minggu sawisé serangan akut mandheg amarga kanthi téyori ana kasamaran manawa bakal marahi serangan saya ndadra
Lumrahé uga luwih kerep disandhingake karo NSAID utawa kolkisin ing wektu telung utawa nem sasi kawitan
Pangobatan-pangobatan mau becike ora dianggo nganti sawijining pasien wis ketaman rong serangan asem urat, kajaba kedadeyan owahing ros-rosan kang ngrusak, tophi, utawa nefropati urat, amarga durung ana pangobatan kang murah regane nganti dina iki
Cara-cara kanggo ngudhunake angka urat kudu ditambah nganti angka asem urat serum dadi ing sangisore 300–360 µmol/l (5,0-6,0 mg/dl), banjur tetep diterusake nganti wektu kang ora diwatesi
Yèn pangobatan-pangobatan mau digunakaké ing wektu suwé nalika kedadeyan serangan, becike obat-obat iku mau diendhegake
Yèn angka asem urat ora bisa mudhun nganti sangisore 6,0 mg/dl lan serangan isih kedadeyan terus, tegesé padha karo pangobatan wis ora kasil utawa asem urat kang tuwuh asipat refraktori
Yèn dideleng sakabehe, probenesid kaya-kaya luwih efektif tinimbang allopurinol
Pangobatan urikosurik lumrahé luwih dipilih yèn tinemu kekurangan sekresi asem urat kaya kang wis dituduhake déning pamriksan asem urat saka uyuh kang diklumpukake nganti 24 jam kang kurang saka 800 mg
Nanging obat iki ora prayoga kanggo pasien kang duwé riwayat watu ginjel
Yèn ing sajeroning 24 jam klumpukan ekskresi urin tinemu punjul 800 mg asem urat, kang padha karo keluwihen prodhuksi, obat inhibitor xantin oksidase luwih dipilih
Inhibitor xantin oksidase (kalebu allopurinol lan febuksostat) ngalangi prodhuksi asem urat, lan terapi nganti wektu suwé aman lan bisa ditoleransi, lan bisa digunakaké déning pasien kang nandhang ginjel rusak utawa watu urat, nadyan allopurinol naté njalari hipersensitifitas ing saperang individu
Yèn kaanan mau kang kedadeyan, panggunan obat alternatif, febuksosat, wis dadi pilihan kang becik
Tanpa pangobatan, serangan asem urat akut lumrahé mari ing limang nganti pitung dina
Ewasemono, 60% pasien bakal kena serangan kapindho ing wektu setaun
Wong-wong kang nandhang asem urat mundhak tambah duwé risiko hipertensi, diabetes mellitus, sindrom metabolik, lan ginjel lan lelara kardiovaskuler, mula risikone nemahi pati uga dadi tambah
Kaanan iki manawa separone amarga gegayutan karo resistensi insulin lan kelemon utawa obesitas, nanging saperang tetambahing risiko mau kaya-kaya tuwuh dhéwé
Tanpa pangobatan, kedadeyan-kedadeyan asem urat akut bisa mundhak dadi asem urat akut kang nganti ngrusak rai ros-rosan, ngowahi wujud ros-rosan, lan tophi kang tanpa rasa lara
Tophi iki tuwuh ing 30% pasien kang ora ditambani nganti limang taunan, kerep-kerepe ing pérangan heliks kuping, sandhuwuring prosès olekranon, utawa ing téndhon Achilles/tungkak
Lumantar pangobatan kang tenanan, kaanan-kaanan mau mesthi bisa ilang
Watu ginjel kerep dikomplikasi karo asem urat, njalari kaanan iki marang 10 nganti 40% pasien, lan tuwuh jalaran endheking pH urin kang njalari meneping asem urat
Wujud liya disfungsi ginjel kronis uga bisa tuwuh
Asam urat njalari lelara marang 1–2% populasi ing nagara kulon ing sawijining wektu urip, lan saiki malah mundhak saya umum tinemu
Cacahing wong kang nandhang asem urat kurang luwih dadi tikel loro antarané taun 1990 nganti 2010
Mundhaking cacah iki dipercaya amarga mundhaking angka harapan hidup, owahing pola diet, lan mundhaking lelara kang gegayutan karo asem urat, kaya ta sindrom metabolik lan blegudreg
Pirang-pirang faktor wis tinemu duwé prabawa marang cacahing asem urat, kalebu umur, ras, lan lakuning mangsa saben taun
Ing priya, sandhuwuring umur 30 lan wanita ing sandhuwuring umur 50, prevalensi 2%
Ing Amérikah Sarékat, kedadeyan asem urat tikel loro ing populasi priya keturunan Afrika Amérika, padha karo ing populasi keturunan Éropah Amérika.
Cacahing panandhang ikuh akèh ing satengahing wong kang urip ing kepuloan Pasifik lan suku Māori ing Niu Sélan, nanging arang ing keturunan aborigin Australi, sanajan konsèntrasi rata-ratane asem urat serum luwih dhuwur ing keturunan aborigin iki
Asam urat wis dadi umum ing Cina, Polinesia, lan sub-Sahara Afrika
Sawetara panaliten nemu serangan asem urat luwih kerep tuwuh ing mangsa semi
Kaanan iki disebabake déning genta-gentining diet, konsumsi alkohol, aktivitas badan, lan témperatur
Tembung asem urat utawa ing Basa Inggris diarani "gout" sepisanane dianggo déning Randolphus of Bocking, kira-kira ing taun 1200 Masehi
Asale saka tembung Latin "gutta", ateges "satetes" (banyu)
Miturut kamus Oxford English Dictionary, kaanan iki asalé saka humorisme lan "kaanan 'netesing' materi kang ngandhut lelara saka getih menyang lan ing sakupenging ros-rosan"
Pokoke, asem urat iku wis dipahami kawit jaman kuna
Ing sajarahé, asem urat diarani "rajane lelara lan penyakite ratu" utawa "lelara priyayi"
Cathetan pisanan lelara iki asalé saka Mesir ing taun 2.600 SM bab katrangan ngenani arthritis jempol sikil
Dhokter Yunani Hippocrates kira-kira ing taun 400 SM gawé komentar babagan lelara iki ing "Aforisme", nggarisi ilange lelara iki ing wong lanang kang dadi kasim lan wanita ing mangsa sadurungé menopause utawa premenopause
Aulus Cornelius Celsus (30 M) nerangake gegayutane karo alkohol, kedadeyan ing wektu liya ing wanita, lan masalah ginjel kang gegandhengan: Sepisan manèh uyuh kang kenthel, ndhep-ndhepan kang metu wernane putih, iku nandhani yèn rasa lara lan penyakite bakal dirasakaké ing pérangan ros-rosan utawa jeroan..
Lara ros-rosan tangan lan sikil kerep banget dirasakaké lan ora ilang-ilang, persis kaya kang kedadeyan ing kaanan podagra lan cheiragra
Lelara iki arang nyerang kasim utawa bocah lanang sadurungé sanggama karo wong wadon, utawa wanita kajaba kang wis ora haid manèh...saperang wong iku bisa aman sadawa umuré yèn gelem ninggal anggur, ciu, lan sanggama
Ing taun 1683, Thomas Sydenham, dhokter saka Inggris, nerangake kedadeyan asem urat ing wayah pajar, lan kacenderungan lelakoné ing priya kang wis umur: Pasien asem urat, lumrahé, priya umur, utawa priya kang enome seneng ngrusak awake saéngga tuwa sadurungé mangsane—kaya ta priya kang senengane nglakoni kebiyasaane wong lanang lumrahé ya iku medok sadurungé mangsane lan kebablasen, lsp
kang ngentèkaké daya urip
Kurban mangkat turu ing kaanan bagas waras
Kira-kira jam loro bengi, dhèwèké tangi amarga lara kang ora ketulungan ing jempol sikil; kadhangkala ing tungkak, ugel-ugel sikil, utawa dlamakan
Lara mau rasané kaya kesleo, nanging separone rasané kaya disiram banyu adhem
Banjur ditambahi kadhemen lan ndrodhok, lan awake dadi rada panas..
Sewengi nutug kesiksa, ora bisa turu, mbolak-mbalik gedabigan; awak diuncalake mrana-mrene saben ros-rosan ngilu ora karuan, malah bisa luwih nemen manèh yèn nganti kejang-kejang
Ilmuwan Landa Antonie van Leeuwenhoek kang pisanan nerangake wujud mikroskopis kristal urat ing taun 1679
Ing taun 1848, dhokter Inggris Alfred Baring Garrod rumangsa yèn asem urat kang luwih-luwih ing getih iki kang dadi sebab lara asem urat
Ing jinis kéwan liyané
Asam urat arang ing kehe kéwan amarga kabisane kéwan ngasilaké urikase, kang mecah asem urat
Manungsa lan jinis munyuk gedhé ora duwé kabisan iki, mula bisa kena asem urat
Nanging spésimèn "Tyrannosaurus rex" kang dipahami kanthi aran "Sue", diyakini wis naté nandhang lara asem urat